open-index/open-wikipedia-markdown huggingface dataset:
Fam Elgan

**Fam Camilla Elgan** (født 1989) er en norsk bokser og tidligere verdensmester i fullkontakt kickboksing.

## Kickboxing
Elgan representerte Champions Kickboksingklubb i Bergen. Hun vant gull i fullkontakt 60-kilosklassen i VM i kickboksing i Irland i 2011, der hun slo polske Kinga Siwa i finalen. 

Hun ble nominert i klassen «Årets gjennombrudd» på Idrettsgallaen 2012, som ble vunnet av kombinertløperen Magnus Krog.

Elgan kvalifiserte seg til landslaget i fullkontakt kickboxing for 2012, men valgte i mars samme år å trekke seg fra landslagsplassen for å satse på boksing.

## Boksing
Elgan tok sølvmedalje i 60-kilosklassen mot landslagskollega Ingrid Egner i NM i 2013.

Høsten 2013 valgte hun å flytte til Stockholm for å trene under Petri Eriksson i bokseklubben BK Örnen..

## Referanser


## Eksterne lenker
*
Alexandre Pierre François Boëly

**Alexandre Pierre François Boëly** (født 19. april 1785 i Versailles, død 27. desember 1858 i Paris) var en fransk organist, pianist og komponist. Han vokste opp i Versailles, hvor hans far Jean François var harpelærer. I tillegg var han kontratenor i Sainte-Chapelle i Paris, og faren gav sin sønn den første musikkundervisningen. Han studerte også med den tyrolske pianisten Ignaz Ladurner, som introduserte ham til Johann Sebastian Bach og Joseph Haydns verker. I voksen alder kom Boëly til å bli en forkjemper for disse komponistene. I tillegg til å spille piano og orgel, var Boëly også en talentfull fiolinist.

I 1840 ble han organist i Saint Germain l'Auxerrois. Han brukte stillingen til å promotere verker av døde komponister som ikke ble særlig verdsatt i Frankrike på den tiden, blant andre Girolamo Frescobaldi og François Couperin, og mest av alt, komponisten som ble vurdert som ugjennomtrengelig og uspillbar, Bach. Han ble ikke populær av dette, og ble avskjediget i 1851. Han døde som en enkel pianolærer, men nøt respekt og tillit hos en nær sirkel av venner, blant andre Marie Bigot, Pierre Baillot, Friedrich Kalkbrenner og Johann Baptist Cramer. 

Selv om Boëly var og fremdeles er en ukjent komponist, hadde han stor innflytelse på utviklingen av fransk musikk i det 19. århundre. Han etterlot seg en imponerende verkliste med om lag 300 individuelle verker, særlig innenfor kammermusikk og intstrumentalmusikk for piano og orgel. Heri er inkludert tolv bøker med øvelser i ulike stilerarter og fire bøker for orgel med pedal eller tre hånds piano. Som gammel ble han høyt verdsatt av César Franck og Camille Saint-Saëns.

## Referanser


## Litteratur
* Brigitte François-Sappey, *Alexandre Pierre François Boëly*. Artikkel i The New *[[Grove Dictionary of Music and Musicians]]*, ed. S. Sadie and J. Tyrrell (London: Macmillan, 2001)
* Craig Cramer, *The published works of Alexandre Pierre François Boëly*, avhandling hos Eastman School of Music.

## Eksterne lenker
* 
* 
* 
* Kunst der Fuge: Alexandre-Pierre-François Boëly – Liste over fuger Boëly skrev
* Alexandre Boëly String Trio No.1 Lydkutt og kort biografi (engelsk)
Midlandsmål

**Mid(t)landsmål** eller **fjellbygdmål** omfatter målførene i de vestvendte østnorske fjellbygdene i Sør-Norge, det vil si Vest-Telemark, Aust-Telemark (unntatt Nome, der prater de grenlandsmål), Numedal (unntatt Kongsberg, der prater de vestfoldmål), Hallingdal, Valdres og Gudbrandsdalen (unntatt Lillehammer, der prater de gudbrandsdalsk flatbygdmål). Midlandsmåla tilhører østlandsk.

Særdrag fra denne dialektgruppen dannet grunnlaget for normeringen av nynorsk skriftmål, den såkalte midlandsnormalen. Den ble utarbeidet av Rasmus Flo, med tilslutning av Arne Garborg, i forbindelse med arbeidet i Rettskrivningskomiteen av 1898.

Viktige målmerker ved midlandsmålet er å sløyfe *t* i bestemt entall av intetkjønnsord (*barne), kløyvd infinitiv (fara, kaste), og «den norske treklangen», dvs. en fordeling av *a*, *i* og *u* i substantivbøyningen.

I litteraturen ble midlandsmålet brukt av Arne Garborg og enkelte andre, men stod aldri sterkt. 

## Midlandsmåla
* Gudbrandsdalsmål
* Valdrismål- og Hallingmål
* Telemarks- og Numedalsmål
Sven Furberg

**Sven Verner Furberg** (1920–1983) var en prisbelønt norsk kjemiker, biolog og krystallograf, kjent for sin spiralmodell av DNA fra 1949.

Etter examen artium 1940 og cand.real. fra Kjemisk institutt (UiO) 1946, tok han doktorgrad på strukturene i cytidin ved Birkbeck, University of London 1949. Han klarte å måle vinklene mellom ulike atom i DNAets fire byggesteiner (nukleotider), og la frem en spiralmodell med vinkelrett plasserte baser (delmolekyler) pekende innover (ikke utover), men med bare én nukleotidkjede, et  arbeide James D. Watson og Francis Crick refererte til i 1953 på vei mot Nobelprisen i fysiologi eller medisin de mottok i 1962. Furberg var på UNESCO-oppdrag i Uruguay som ekspert i krystallografi ved Universitetet i Montevideo 1955-56 og tidvis dosent ved Universitetet i Bergen. Fra 1957 var han dosent ved UiO etter Milda Prytz (1891–1977), og han overtok i 1966 professoratet etter Otto Bastiansen ved Universitetet i Oslo. Furberg  etablerte i tiden frem til 1983 blant annet en lab for studie av kjempemolekyler som er bygd opp av opptil flere tusen atomer som er bundet sammen med kovalente bindinger.

## Verv og premier
* Fridtjof Nansens belønning for fremragende forskning 1966
* innvalgt i den europeiske organisasjon for molekylærbiologi
* redaktør Acta Chemica Scandinavica, serie A, delen for uorganisk og fysikalsk kjemi fra 1975

## Utgivelser
* 

## Referanser
Tinker, Tailor, Soldier, Spy

**Tinker, Tailor, Soldier, Spy** (også skrevet *Tinker Tailor Soldier Spy*) kan vise til:

* Muldvarpen (roman) (*Tinker, Tailor, Soldier, Spy*) – bok av John le Carré utgitt i 1974.
* Muldvarpen (miniserie) (*Tinker, Tailor, Soldier, Spy*) – britisk TV-serie fra 1979 basert på Carrés bok.
* Muldvarpen (film) (*Tinker, Tailor, Soldier, Spy*) – film fra 2011 basert på Carrés bok.
Dong Chang

**Dong Chang** kinesisk: 董昌, pinyin: *Dǒng Chāng* (født i Lin'an som er dagens Hangzhou i Kina, død 3. juli 896) var en krigsherre (*[[jiedushi]]*) i Tang-dynastiets tid i Kina. 

Han begynte som militsleder i prefekturet Hang 杭州 (i dagens Hangzhou i Zhejiang) og klarte gradvis å utvide sitt herredømme til storparten av det moderne Zhejiang.  Han var utilfreds med de titlene Tang-herrskerne utropte ham til og tiltok i 895 seg keisertittel over den nye stat Luoping av Store Yue (大越羅平).  Hans vasall Qian Liu vendte seg mot ham og drepte ham, overtok hans herrevelde og grunnla den nye stat Wuyue.

## Referanser
Nur Bekri

**Nur Bekri** (uigursk:  نۇر بەكرى, kinesisk: 努尔·白克力, pinyin: *Nǔěr Báikèlì*, født 1961 i Bole i den autonome region Xinjiang i Folkerepublikken Kina) er en uigursk kommunistisk politiker. 

Bekri ble medlem av Kinas kommunistparti i 1982. I 1998 ble han ordfører i Ürümqi. Deretter hadde han flere partiverv i Xinjiang til han ble regionens president fra 2008 til 2014. I 2015 ble han oppnevnt til direktør for den nasjonale energiadministrasjonen. Dette var første gang at en uigur fikk en nasjonal toppstilling uten sammenheng med etniske forhold.

Hans første handling som direktør av NEA var å slå ned på korrupsjon. En av hans forgjengere, Liu Tienan, ble dømt til fengselsstraff for korrupsjon i en høyprofilert rettssak. Under Bekris ledelse investerte NEA tungt i fornybar energi og nedla mer enn hundre kullfyrte kraftverk. Han ble en uttalt talsmann for fornybar energi, holdt møter med industriledere globalt og markedsførte Kinas bidrag til den globale omstillingen av energiproduksjonen med «styrke og visdom».

Bekri var alternerende medlem av Kinas kommunistpartis 17. sentralkomité og fullverdig medlem av Kinas kommunistpartis 18. sentralkomité, der han var den eneste etniske uigur. Til Kinas kommunistpartis 19. sentralkomité fikk han ikke plass til tross for at han var under pensjonsalder. Dette var et klart tegn på fallende anseelse.

## Granskning
20. september 2018 ble Bekri satt under granskning av Sentralkommisjonen for disiplininspeksjon og Den nasjonale tilsynskommisjonen. Hans siste offentlige opptreden var et besøk til Russland med visestatsminister Han Zheng. 16. mars 2019 ble han ekskludert fra Kommunistpartiet. AFP rapporterte at Bekri var arrestert for bestikkelser;.

25. juli 2019 ble han stilt for retten i Shenyang mellomliggende folkedomstol. Aktor la ned påstand om at han hadde mottatt bestikkelser med verdi over 79,1 millioner yuan ($100 millioner NOK) i ulike verv mellom 1998 og 2018. 2. desember ble han dømt til livsvarig fengsel. Han erklærte seg skyldig og uttrykte beklagelse. Han sa også at han ikke ville appellere dommen til høyere rettsmyndighet.

## Referanser
Irisin

**Irisin** er et hormon som utskilles i kroppen når man trener. Hormonet blir forsket på ved Harvard medisinske universitet i USA og Universitetet i Oslo.

## Referanser
Fjellvatnet (Hamarøy)

**Fjellvatnet** er en innsjø i Hamarøy kommune i Nordland, omtrent to kilometer nord/nordøst for Skutvik.

Vatnet er delt i en nordvestlig og en østlig del som knyttes sammen av en omtrent 20 meter lang og ca. 8 meter bred del av Steinslandselva, hvor Fv 81 krysser over Rø'brua. Den nordøstlige og største delen ligger ved foten av de sørligste av Hamarøytindan, hvorfra vann tilføres av Steinslandselva. En elv kommer også inn fra tjernet Mørkvatnet. Den noe mindre delen øst for veien, Steinslandsvatnet, inngår i sin helhet i Steinslandsvatnet naturreservat, som strekker seg østover til Sagfjorden. Det mindre Vågsvatnet har utløp til østdelen.

Vatnet har utløp mot øst gjennom Steinslandselva, som renner via Nesvatnet og Mølnvatnet til munningen i Steinslandsosen, ei vik i Økssundet. Den nedre delen av elva og munningen omfattes av Steinslandsosen naturreservat.

## Referanser
Fjellvatnet

**Fjellvatnet** er navnet på en lang rekke innsjøer i Norge, og kan vise til:

*Fjellvatnet (Bindal)
*Fjellvatnet (Hamarøy)
*Fjellvatnet (Skien)
Iljusjin Il-78

**[[Ilyushin]] Il-78** (NATO-kallenavn **Midas**) er et firemotors lufttankfly basert på Il-76.

## Historie
Transportflyet Il-76 ble påbegynt i 1968, men på grunn av liten drivstoffkapasitet (10 tonn), var rekkevidden utilstrekkelig for bruken det var tiltenkt. Dette gjorde at prosjektet ble skrinlagt. Prosjektet ble startet igjen i 1982 som Il-78.

I tillegg til økt rekkevidde ble det også montert to flyttbare drivstofftanker på 18&nbsp;230-liter i lasterommet, noe som gir flyet en vekt på 85&nbsp;720 kg. Flyet kan fylle tre fly samtidig i luften fra UPAZ-1A (Il-78)/UPAZ-1M (Il-78m). I tillegg kan det fjerde flyet også fylles på bakken ved hjelp av konvensjonelle drivstoffslanger som strekker seg fra lasterommet.

Etter at Il-78 ble godkjent i 1984, ble Ilyushin instruert til å designe og produsere en oppgradert versjon som ble kalt  Il-78M. Il-78M skulle være et rent tankfly. Det ble også bygget inn en 3. tank, i tillegg til de 2 den hadde fra før. Dette ga flyet en vekt på 105&nbsp;720 kg.

## Referanser
Paratisiphone lyrnessa

***Paratisiphone lyrnessa*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En middelsstor, brun sommerfugl. Vingenes overside er brun med et bredt, hakkete, hvitt tverrbånd og øyeflekker med forvingens spiss og ved bakvingens bakhjørne. Undersiden er mørkt gråbrun med en lys stripe langs ytterkanten, er avlang, oransje flekk midt på forvingen og øyeflekker som på oversiden.

## Utbredelse
Arten er utbredt på Ny-Caledonia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Coenonymphina
***************** *Paratisiphone lyrnessa* (Hewitson, 1872)

## Kilder
* Markku Savela's Lepidoptera and some other life forms: Sjekkliste over artene. Hentet 17.1. 2012.
* Brower, A.V.Z.(2006) *Paratisiphone* på *Tree of life* http://tolweb.org/Paratisiphone_lyrnessa/

## Eksterne lenker
* 
* Bilde av arten
Yelawolf

**Michael Wayne Atha** (født 30. desember 1979 i Gadsden i Alabama), kjent under artistnavnet **Yelawolf**, er en amerikansk rapper. Atha har blant annet undertegnet kontrakter med Columbia Records og Shady Records. Han debuterte i 2005 med albumet *Creek Water*, i 2007 ga han ut singelen *Kickin* og i 2010 albumet Trunk Muzik 0-60. I 2011 utga Atha albumet Radioactive med Eminem som produsent. Den 21.april 2015 utga han albumet *Love Story.* Atha er forlovet med den kanadiske sangeren Fefe Dobson.

## Referanser


## Eksterne lenker
* 
* 
* 
*
Nexus (selskap)

**Nexus** er et italiensk selskap som er kjent for produksjonen av produktserien Vivitex som består av angivelig helsefremmende klesplagg.

Nexus' produkter har blitt særlig populære i Norge og importeres av det norske selskapet Bia Design. Produktene distributeres også etter forretningsformen multi-level marketing (MLM). Plaggene inneholder metaller som reflekterer infrarødt lys til kroppen og derved skal kunne påvirke kroppens energibaner. Basert på brukerundersøkelser blant personer som har benyttet plaggene markedsføres disse som effektive mot blant annet leddplager og allergier. Det vedgås imidlertid at disse effektene ikke er blitt påvist gjennom vitenskapelige studier.

Statens legemiddelverk har vært kritiske påstandene om helsebringende effekter av å bære plaggene, og mener de som kjøper dette blir grundig lurt.

## Referanser
Bao Zhong

**Bao Zhong** (kinesisk: 鮑忠, født i Xintai i Shandong i Kina, drept i 189 i Sishui-passet i Kina) var general under Han-dynastiet i Kina.

Han var bror av Bao Xin. Sammen med ham sluttet han seg til et forbund mot den tyranniske Dong Zhuo, men ble nedkjempet og drept av Hua Xiong i slaget ved Sishui-passet.

## Referanser
Rhaphicera

***Rhaphicera*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore, gulaktige og brune sommerfugler, bakvingens ytterkant litt bølgete. Undersiden er gulaktig med oransje ytterrand og med tallrike, brune tverrstreker som danner et slags nettmønster sammen med de mørke vingeårene. Det er noen små ringer ved spissen av forvingen og noen litt større langs bakvingens ytterkant. Oversiden er farget omtrent som undersiden.

## Utbredelse
Slekten er utbredt i Asia, i det nordøstlige India, Bhutan, Tibet og det vestlige Kina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Parargina Tutt, 1896
***************** Slekten *Rhaphicera* Butler, 1867
****************** *[[Rhaphicera dumicola]]* (Oberthür, 1876)
****************** *[[Rhaphicera moorei]]* (Butler, 1867)
****************** *[[Rhaphicera satricus]]* (Doubleday, 1849)

## Kilder
* Markku Savela's Lepidoptera and some other life forms: Sjekkliste over artene. Hentet 11.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* ''Rhaphicera'' på ''Tree of life''
Orinoma

***Orinoma*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Ganske store, slanke og bredvingede sommerfugl som trolig etterligner giftige monarksommerfugler (Danaini). Vingene er skittenhvite med brede, svarte lengde- og tverrstriper. Et lite, trekantet felt nær roten og forkanten av forvingen er oransjerødt.

## Utbredelse
Slekten er utbredt i Asia, der den er kjent fra Kashmir og ellers i den nordlige India, Nepal, det nordlige Burma og Yunnan, også fra Thailand, Laos og Vietnam.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Parargina Tutt, 1896
***************** Slekten *Orinoma* Gray, 1846
****************** *[[Orinoma alba]]* Chou & Li, 1994
****************** *[[Orinoma damaris]]* Gray, 1846

## Kilder
* Anonym. 2011. *Orinoma damaris* Gray, 1846 – Tigerbrown. I K. Kunte, S. Kalesh & U. Kodandaramaiah (eds.). Butterflies of India, v. 1.04. Indian Foundation for Butterflies. http://ifoundbutterflies.org/3-lepidoptera/orinoma-damaris
* Markku Savela's Lepidoptera and some other life forms: Sjekkliste over artene. Hentet 17.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Bilde av ''Orinoma alba''
* Brower, A.V.Z. (2006) ''Orinoma'' på ''Tree of life''
Detroit City

**«Detroit City»** er en amerikansk sang, skrevet av Danny Dill og Mel Tillis. Den ble gjort berømt av countrysangeren Bobby Bare. Han spilte inn sangen 18. april 1963 i Nashville, Tennessee. Den ble utgitt på singlen RCA Victor 47-8183 i mai 1963. Sangen — noen ganger kjent som «I Wanna Go Home» (fra refrengets åpningslinje) — var Bares første Top 10-hit på Billboard Hot Country Singles-listen den sommeren og ble en countrymusikkstandard.

## Om sangen
Før Bares suksess med «Detroit City» ble versjonen til countrysangeren Billy Grammer utgitt på singlen Decca 31449. Hans versjon var kjent som «I Wanna Go Home». 

Sangen er en arbeidsmanns klage og *«med sin melodi som påminner om «Sloop John B» beskriver den fremmedgjøringen som føltes blant mange landsens sydstatsfolk i de midtre nordstatene»*, skrev countrymusikkhistoriker Bill Malone. *«Her låner Bares ærlige og klagende tolkning ut stor troverdighet til denne sørgmodige sangen»*. Bares versjon inneholder også en resitasjon etter halvparten av andre vers.

Sangens høyde i popularitet sommeren 1963 kom i en tid da Tillis fremdeles opplevde mesteparten av sin suksess som låtskriver. Han hadde tidligere skrevet hits for Webb Pierce, Brenda Lee, Stonewall Jackson og andre, men dette var én av hans første større hits som låtskriver utenom disse artistene. 

Sangen ga Bobby Bare en Grammy for the Best Country & Western Recording i 1963.

I 1967 gjorde Tom Jones en coverversjon av sangen. Den ble utgitt på singlen Decca F.22555. Musikalsk leder var Charles Blackwell. Produsent var Peter Sullivan.

Gunnar Wiklund spilte inn sangen på svensk med tittelen, «Nu reser jag hem».

## Norsk versjon
Lasse Hovd har skrevet en norsk tekst. Den norske tittelen er «Nå reiser jeg hjem».

### Innspilling
*Jan Hørtun. Utgitt på singlen Troll TR&nbsp;119. Produsenter var Jørg-Fr. Ellertsen og Ivar Thorstensen.

## Listeplasseringer

## Referanser


### Kilder
*Whitburn, Joel (2006): *Top Country Songs: 1944-2005*
*Whitburn, Joel (2007): *Top Pop Singles: 1955-2006*
Tour Down Under 2012

Tour Down Under 2012 var den 14. utgaven av sykkelrittet Tour Down Under. Den ble arrangert fra 17. januar til 22. januar 2012 i og rundt Adelaide. Simon Gerrans vant sammenlagt, og André Greipel vant tre etapper.

Som tidligere år fikk UniSA-Australia delta sammen med de 18 WorldTour-lagene.

## Etapper
### Tirsdag 17. januar – 1. etappe
; Prospect – Clare, 149 km 

### Onsdag 18. januar – 2. etappe

; Lobethal – Stirling, 148 km 

### Torsdag 19. januar – 3. etappe
; Unley – Victor Harbor, 134,5 km 

### Fredag 20. januar – 4. etappe
; Norwood – Tanunda, 130 km

### Lørdag 21. januar – 5. etappe
; McLaren Vale – Old Willunga Hill, 151,5 km 

### Søndag 22. januar – 6. etappe
; Adelaide, 90 km

## Resultater
### Sammenlagt

### Sprintkonkurransen

### Klatrekonkurransen

### Ungdomskonkurransen

## Eksterne lenker
* 
*
Zoisitt

**Zoisitt** er et mineral som er oppkalt etter samleren Sigmund Zois Freiherr von Edelstein. Oppdaget i 1805 på et høydedrag i Sau-alpene i Østerrike og først kalt saualpitt. I Tanzania i 1954 ble det funnet en grønn zoisittbergart med sorte hornblendeinneslutninger og store mest ugjennomsiktige rubiner. Masaiene kalte den «anyo» som betyr grønn. Riktig navn er zoisitt-amfibolitt, men navnet anyolitt brukes også. I 1967 ble det funnet en safirfarget zoisitt som kalles tanzanitt, og på syttitallet fant man zoisitter med andre farger av smykkesteinskvalitet. En tett, rødlig varietet er thulitt.
Nosea hainanensis

***Nosea hainanensis*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En middelsstor, oransje og svart sommerfugl. Arten ligner overflatisk mye på en perlemorvinge (Argynnini), men er ikke i slekt med disse.
Oversiden er guloransje med svarte flekker og tverrstreker i vingenes ytre del. Undersiden er guloransje med uregelmessige tverrstreker og en rekke av runde, svarte flekker langs ytterkanten.

## Utbredelse
Arten er kjent fra Hainan og Guangxi, Kina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Parargina
***************** *Nosea hainanensis* Koiwaya, 1993

## Kilder
* Markku Savela's Lepidoptera and some other life forms: Sjekkliste over artene. Hentet 17.1. 2012.
* Brower, A.V.Z.(2006) *Nosea* på *Tree of life* http://tolweb.org/Nosea_hainanensis/

## Eksterne lenker
* 
* Bilder av arten (tekst på kinesisk)
* Bilder av preparerte eksemplarer
Gent–Wevelgem 2004

**[[Gent-Wevelgem]] 2004** var den 66. utgaven av sykkelrittet og ble avholdt 7. april 2004. Rittet var 208 km langt. 186 ryttere deltok i rittet og 56 fullførte. Belgieren Tom Boonen vant.    

## Sluttresultater

## Eksterne lenker
* Rittets offisielle nettside
Homo

**Homo** er et ord(ledd) med ulike betydninger, avhengig om opprinnelsesspråket er latin, gresk eller norsk:

* På latin betyr *homo* «menneske» og er det vitenskapelige slektsnavnet på menneskeslekten:
** *[[Homo (slekt)|Homo]]* («mann», «menneske» eller «person»)
** *[[Homo ergaster]]* («det arbeidende mennesket»)
** *[[Homo erectus]]* («det oppreiste mennesket»)
** *[[Homo habilis]]* («det dyktige mennesket»)
** *[[Homo heidelbergensis]]* («heidelbergmennesket»)
** *[[Neandertaler|Homo neanderthalensis]]* («neandertalmennesket»)
** *[[menneske|Homo sapiens]]* («det kloke mennesket»)
** *[[Homo sapiens sapiens]]* («det moderne mennesket»)

* Ordet *homo* i betydningen «menneske» inngår i flere andre sammenhenger:
** Homo faber («det kunstferdige mennesket»)
** Homo ludens («det lekende mennesket»)
** Homo oeconomicus («det økonomiske mennesket»)
** Homunculus («lite menneske»)

* På gresk betyr *homós* «likt». Se for eksempel:
** Homofili («tiltrukket av like»)
** Homofoni («lik klang»)
** Homogenisering («det å gjøre noe ensartet»)
** Homonymi («samme navn»)
** Homøopati («samme [stoff brukes for å behandle en] lidelse»)

* Homo er ellers å finne både som stedsnavn og som et norsk etternavn, med opphav enten i
** gården Homo (eller Homoen) i Lierne, 
** eller fra Homo i Grong.
Gent–Wevelgem 2003

**[[Gent-Wevelgem]] 2003** var den 65. utgaven av sykkelrittet og ble avholdt 9. april 2003. Rittet var 208 km langt. 164 ryttere deltok i rittet og 49 fullførte. Tyskeren Andreas Klier vant.    

## Sluttresultat

## Eksterne lenker
* Rittets offisielle nettside
Lohora

***Lohora*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore, brune sommerfugler med avrundede vinger. Oversiden er for det meste brun, gjerne med litt oransje på forvingen, og øyeflekker ved forvingens spiss. Undersiden er brun med to store øyeflekker på hver vinge.

## Utbredelse
Slekten er utbredt på Sulawesi og noen omkringliggende øyer.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Mycalesina 
***************** Slekten *Lohora* Moore, 1880
****************** Underslekten *Lohora* (i snever forstand)
******************* *[[Lohora anna]]* Vane-Wright & Fermon, 2003
******************* *[[Lohora dexamenus]]* (Hewitson, 1862)
******************* *[[Lohora dinon]]* (Hewitson, 1864)
******************* *[[Lohora haasei]]* (Röber, 1887)
******************* *[[Lohora ophthalmicus]]* (Westwood, 1888)
******************* *[[Lohora tilmara]]* (Frühstorfer, 1906)
******************* *[[Lohora transiens]]* (Frühstorfer, 1908)
******************* *[[Lohora unipupillata]]* Frühstorfer, 1899
****************** Underslekten *[[Physcon]]* de Nicéville, 1898
******************* *[[Lohora decipiens]]* (Martin, 1929)
******************* *[[Lohora deianira]]* (Hewitson, 1862)
******************* *[[Lohora deianirina]]* (Frühstorfer, 1897)
******************* *[[Lohora erna]]* (Frühstorfer, 1899)
******************* *[[Lohora imitatrix]]* (Martin, 1929)
******************* *[[Lohora inga]]* (Frühstorfer, 1899)
******************* *[[Lohora pandaea]]* (Hopffer, 1874)
******************* *[[Lohora umbrosa]]* (Roos, 1997)
****************** Underslekten *[[Pseudomycalesis]]* Tsukada & Nishiyama, 1979
******************* *[[Lohora tanuki]]* (Tsukada & Nishiyama, 1979)

## Kilder
* Markku Savela's Lepidoptera and some other life forms: Sjekkliste over artene. Hentet 17.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Vane-Wright, R.I. & H. Fermon (2003) Taxonomy and identification of *Lohora* Moore (Lepidoptera: Satyrinae), the Sulawesi bush-browns. Invertebrate Systematics 17: 129-141. http://www.mendeley.com/research/taxonomy-identification-lohora-moore-lepidoptera-satyrinae-sulawesi-bush-browns/

## Eksterne lenker
* 
* Bilde av ''Lohora transiens''
* Brower, A.V.Z. (2006) ''Lohora'' på ''Tree of life''
Millennium Center

**Millennium Center** (serbisk kyrillisk: *Центар „Миленијум“*) er et sports- og forretningssenter i Vršac i Serbia som ble oppført i 2001.

Idrettshallen i senteret, **Millennium Hall**, er hjemmearena for basketballklubben Hemofarm og var arena for gruppe A i Basketball-EM 2005 og Håndball-EM 2012 for menn. Hallen har 5&nbsp;000 sitteplasser.

## Referanser

## Eksterne lenker
*
Niklas Landin

**Niklas Landin Jacobsen** (født 19. desember 1988 i Søborg) er en dansk håndballspiller, som er målvakt for .

Han fikk sin debut på Danmarks herrelandslag i håndball i 2008, og har vært med som målvakt både i VM 2009, EM 2010, VM 2011, EM 2012, VM 2013, EM 2014, VM 2015, EM 2016, VM 2017, EM 2018 og VM 2019. Fra sesongen 2023/2024 spiller han for Aalborg Håndbold
Han tok gull under EM 2012, OL 2016 og VM 2019.

## Referanser


## Eksterne lenker
*
Thomas Mogensen

**Thomas Mogensen** (født 30. januar 1983 i Odder) er en dansk håndballspiller. Han spilte playmaker for den tyske bundesligaklubben SG Flensburg-Handewitt fra 2005 til 2014. Han fikk sin debut på Danmarks herrelandslag i håndball i 2003 og var med på laget som tok sølvmedalje under VM 2011, selv om han ble skadet i kneet og måtte reise hjem fra mesterskapet. Han har fra tidligere også sølv fra ungdoms-EM i 2001 og er dansk mester i 2007.

## Referanser


## Eksterne lenker
*
Lasse Svan

**Lasse Jemon Svan** (født **Svan Hansen**; 31. august 1983 i Stevns) er en dansk tidligere håndballspiller. Han spilte som høyre ving for den tyske bundesligaklubben SG Flensburg-Handewitt. Han fikk sin debut på Danmarks herrelandslag i håndball i 2003 og var med på laget som tok sølvmedalje under VM 2011. Han er dansk mester i 2004 og 2007, og vant den danske cupen i 2002, 2003 og 2005.

Han tok gull under Sommer-OL 2016. Han ble europamester med Danmark i 2012 og verdensmester i 2019.

## Referanser


## Eksterne lenker
*
Audhild Vikens Vevstove

**Audhild Vikens Vevstove** er en norsk bedrift som spesialiserer seg på salg av tradisjonelt norsk håndverk og souvenirer. Bedriften ble opprettet i 1947 av bondekonen Audhild Viken fra Skei i Jølster kommune, og senere tatt over av sønnen Hallvard Viken.

Audhild Viken drev først med salg fra sykkel, men utvidet etter hvert med en bod der hun solgte tradisjonelle veveprodukter som åkle og løperer. I dag finnes det flere utsalgssteder, blant annet på Skei og på Bryggen i Bergen.

I 2002 omsatte Audhild Vikens Vevstove for 50 millioner kroner og sysselsatte 45 ansatte i sesongen.

## Referanser


## Eksterne lenker
* Hallvard Viken forteller om utviklingen av virksomheten på nrk.no
* sffarkiv.no
Mikkel Hansen

**Mikkel Hansen** (født 1987) er en tidligere dansk håndballspiller som spilte for den danske klubben Aalborg Håndbold og Danmarks herrelandslag I håndball. 

Han fikk sin debut på Danmarks herrelandslag i håndball i 2007. Mikkel Hansen var en av de mest sentrale spillerne da landslaget tok sølvmedalje under VM 2011. Han ble turneringens toppskårer med 68 mål, og ble også som eneste danske tatt ut på «All star-laget».

Han tok gull under Sommer-OL 2016.

## Referanser


## Eksterne lenker
* 
*
Sempergalleriet

**Sempergalleriet** (også: **Semperbau** eller **Gemäldegalerie**) er et galleri i Dresden oppført av Gottfried Semper fra 1847 til1854 i italiensk høyrenessanse. Bygningen er Zwingers nordøstre side mot Elben. Bygningen er 127,35&nbsp; meter lang, 23,77&nbsp;meter høy og dermed den største bygningen i Zwingerkomplekset.

Sempergalleriet inneholder Gemäldegalerie Alte Meister og Rüstkammer.
POWER5

**POWER5** er en RISC mikroprosessor som er utviklet og produsert av IBM. Den ble lansert den 13. september 2004 som etterfølgeren til POWER4, og er femte generasjon av mikroprosessorer basert på arkitekturen IBM POWER. Mikroprosessoren implementerte parallelle flertrådkjøring og en integrert RAM-kontroller. 

POWER5 var en dobbeltkjerne mikroprosessor, hvor hver kjerne støtter en fysisk tråd og to logiske tråder. To tråder og fire logiske tråder kjører således i parallell.

## Referanser
Zhuangologi

**Zhuangologi** (zhuang: *cang’yoz*, forenklet kinesisk: 壮学, tradisjonell kinesisk: 壯學, pinyin: *Zhuàngxué*) er det vitenskapelige studiet av zhuangesisk historie, språk og kulturer. Dette omfatter fagfelt som filologi, litteraturvitenskap, historie og arkeologi, men et hovedfokus er studiet av zhuangesiske språk og kulturer. På engelsk går faget under betegnelsen Zhuang Studies. En spesialist innen dette felt kalles zhuangolog.

Den moderne zhuangologiske forskning tok til på slutten av 1900-tallet, ved grunnleggelsen av «Forskningen gruppe av Guixi minoritet» (1953) ved Huang Xianfan. Andre pionerer var Huang Zengqing og Li Ganfen. Begge var studenter av Huang Xianfan. Berømte zhuangologer er blant andre Ban Xiouwen, Zhang Yiming, Su Guanchang, Lan Hongen Ou Yang Ruoxiou, Qin Guosheng, Liang Tingwang, Qin Naichang, Qin Cailuan, Qin Shengmin, Jeffrey Barlow, Katherine Kaup og David Leopold.

## Referanser


## Kilder
* Jeffrey Barlow: The Zhuang: A Longitudinal Study of Their History and Their Culture 

## Eksterne lenker
*  The Zhuang Study Centre of Guang Xi University For Nationalities
Lover Please

**«Lover Please»** er en amerikansk popsang, skrevet av Billy Swan. Clyde McPhatter spilte den inn. «Lover Please» ble utgtt på singlen Mercury 71941 i februar 1962. Den var arrangert av Stan Applebaum. B-siden var «Let's Forget About the Past».

Britiske The Vernons Girls spilte inn en coverversjon. Den ble utgitt på singlen Decca 45-F&nbsp;11450 i april 1962. Musikalsk leder var Charles Blackwell. Produsent var Jack Good. B-siden var «You Know What I Mean».

Stig Anderson har skrevet en svensk tekst med tittelen «Upp och ner».
 
* Tina och Marina, Sven-Olof Walldoffs orkester, har spilt inn sangen. Den ble utgitt på EP-platen Karusell KSEP&nbsp;3258 i 1962.
* Lil Malmkvist, Sven-Olof Walldoffs orkester, har også spilt inn sangen. Den ble utgitt på singlen PEP 1.  

## Listeplasseringer

## Referanser
Bokklubbens levende klassikere

***Bokklubbens levende klassikere*** er en bokserie på 33 bind, utgitt av Den Norske bokklubben fra 1982 til 1990, redigert av Brikt Jensen. Serien inneholdt bøker fra den europeiske litteraturens kanon, fra islendingesagaene av, med vekt på det sene 1800-tallets realisme, og med en viss overvekt av nordiske bøker.

## Bøkene i serien

## Referanser
Irueña-demningen

**Irueña-demningen** er en demning i provinsen Salamanca i Spania. Det ligger i elva Águeda, i nedbørfeltet til Duero, ikke langt fra Portugal. 

Reservoaret er på 4,6 km² (460 hektar), mens vannmassene som demmes opp har et volum på inntil 110 millioner m³. Selve damanlegget er 75,5 meter høyt og drøye 420 meter langt, og er en gravitasjons-buedam.

## Se også
*Liste over verdens største vannkraftverk

## Eksterne lenker
* Irueña - *SEPREM*
* Embalses.net
I’m Gonna Change Everything

**«I'm Gonna Change Everything»** er en amerikansk sang, skrevet av Alex Zanetis. Den er mest kjent i versjonen til Jim Reeves. Han spilte inn sangen 14. juni 1962. Den ble utgitt på singlen RCA Victor 47-8080 i august 1962.

## Andre versjoner
*Dean Martin. Utgitt på LP-platen *Dean "Tex" Martin Rides Again* (Reprise RS&nbsp;6085) i 1963
*Gustav Winckler. Utgitt på singlen Life Records np&nbsp;1823 i 1965
*Faron Young. Utgitt på LP-platen *Faron Young Sings the Best of Jim Reeves* (Mercury SR&nbsp;61058) i 1966
*Kitty Wells. Utgitt på LP-platen *Songs Made Famous by Jim Reeves* (Decca DL&nbsp;74741) i februar 1966
*Charley Pride. Utgitt på CD-platen *A Tribute to Jim Reeves* (Music City Records MCVR&nbsp;222) 15. mai 2002

## Svensk versjon
Leif Nilsson har skrevet en svensk tekst. På svensk bærer den tittelen «Jag tänker ändra på allt».

### Innspillinger
*Magnus Banck, Marcus Österdahls orkester. Utgitt på singlen Philips 350&nbsp;288&nbsp;PF (Banck var en tidligere kjent sportsjournalist, blant annet på Sveriges Radio)
*Gunnar Wiklund, Sven-Olof Walldoffs kör och orkester. Utgitt på LP-platen *Gunnar Wiklund sjunger Jim Reeves* (Columbia 4E&nbsp;062-34265) i 1970

## Handling
Sangens jeg-person tenker å forandre på alt som minner ham om eksen.

## Listeplasseringer
Jim Reeves versjon lå som # 95 på Billboard Hot 100-listen og som # 2 på Billboard Hot C&W Sides-listen i 1962.

## Referanser
POWER4

**POWER4** er en RISC mikroprosessor som er utviklet og produsert av IBM. Den ble lansert den 17. mai 2001 som etterfølgeren til POWER3 og IBM RS64, og er fjerde generasjon av mikroprosessorer basert på arkitekturen IBM POWER. Mikroprosessoren implementerte instruksjonssettet til 64-bit PowerPC og PowerPC AS, og avsluttet således PowerPC som en separat utvikling innenfor POWER-arkitekturen. POWER4 ble benyttet i datamaskinene RS/6000 og AS/400.

POWER4 var en flerkjerners mikroprosessor, med to prosessorkjerner per brikke. Den ble lansert i hastigheter på 1.1 og 1.3 GHz, mens en forbedret versjon &ndash; POWER4+, nådde en klokkefrekvens på 1.9 GHz. PowerPC 970 er et derivat av POWER4.

## Referanser
Santa Teresa-demningen

**Santa Teresa-demningen** er en demning med vannkraftverk i provinsen Salamanca i Spania. Demningen ligger i elva Tormes, i nedbørfeltet til Duero. Installert produksjonskapasitet er 20 MW, og kraftverket produserer årlig rundt 64 GWh (elektrisk kraft).

Reservoaret er på 26,6&nbsp;km² (2.662 hektar), mens vannmassene som demmer opp har et volum på inntil 496 millioner m³. Selve damanlegget er 58 meter høyt og drøye 517 meter lang, og er en gravitasjonsdam.

## Se også
*Liste over verdens største vannkraftverk

## Eksterne lenker
* Santa Teresa - *SEPREM*. Besøkt 17. januar 2012.
* Embalses.net.
Saucelle-demningen

**Saucelle-demningen** er en demning i provinsen Salamanca i Spania. Det ligger i elva Douro, ikke langt fra Portugal. Installert effekt er 525 MW, fordelt på to francisturbiner.

Reservoaret er på 5,9&nbsp;km² (589 hektar), mens vannmassene som demmer opp har et volum på inntil 181,5 millioner m³. Selve damanlegget er 83 meter høyt og drøye 189 meter lang, og er en gravitasjons-buedam.

## Se også
*Liste over verdens største vannkraftverk

## Eksterne lenker
* Almendra - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Australia under Paralympiske sommerleker 2004

**[[Australia]]** deltok i **[[Paralympiske sommerleker 2004]]** i Athen i Hellas. Troppen bestod av 152 utøvere, 92 menn og 60 kvinner. De australske utøverne vant 101 medaljer, 26 gull, 39 sølv og 36 bronse - de endte på femteplass på medaljetabellen.

## Medaljer

## Se også
* Australia under Sommer-OL 2004

## Referanser


## Eksterne lenker
* Resultater fra paralympic.org
Belgia under Paralympiske sommerleker 2004

**[[Belgia]]** sendte en tropp til **[[paralympiske sommerleker 2004]]** i Athen i Hellas som bestod av 25 utøvere, 24 menn og 1 kvinne. De belgiske utøverne vant 7 medaljer, 3 gull, 2 sølv og 2 bronse - de endte på 36.-plass på medaljetabellen.

## Se også
* Belgia under paralympiske sommerleker
* Belgia under Sommer-OL 2004

## Referanser


## Eksterne lenker
* Resultater hos paralympic.org
Ebrodemningen

**Ebrodemningen** er en demning i provinsen Burgos i Spania. Det ligger i elva Ebro og er den nest største oppdemmingen i denne elva. 

Reservoaret er på 62,5 km² (6&nbsp;253 hektar), det nest største på elva Ebro, mens vannmassene som demmer opp har et volum på inntil 541 millioner m³. Selve damanlegget er 34 meter høyt og drøye 216 meter langt, og er en gravitasjons-buedam.

## Se også
*Liste over verdens største vannkraftverk

## Eksterne lenker
* Ebro - *SEPREM*. Besøkt 17. januar 2012.
* Embalses.net.
De toskanske øyene

**De toskanske øyene** (italiensk *Arcipelago Toscano*) er sju øyer som ligger mellom Det liguriske hav og Tyrrenhavet, vest for Toscana i Italia. Legenden sier at da Venus steg opp fra havet, mistet hun sju perler fra sitt diadem, og det er dagens øyer.

Øygruppen består av: 
*Elba
*Pianosa
*Capraia
*Montecristo
*Giglio
*Gorgona
*Giannutri

Hele øygruppen har status som nasjonalpark, *Parco Nazionale Arcipelago Toscano*.

Elba er mest kjent som stedet keiser Napoleon I ble forvist til etter slaget ved Leipzig i 1813 og sin abdikasjon i 1814. Han oppholdt seg på øya i 300 dager, og rømte så tilbake til Paris der han på nytt grep makten og fortsatte med en stor hær mot Waterloo. 

Montecristo har gitt navn til Alexandre Dumas' roman *[[Greven av Monte Cristo]]*, men bokens beskrivelse av øya stemmer ikke med virkeligheten.

Øyenes relative nærhet til den toskanske kysten har gjort dem til populære turistmål.

## Bilder

Elba Enfola.jpg|L'Enfola, Elba
Elba-004.jpg|Scaglieri, Elba
Cala Giovanna Pianosa(LI)2.JPG|Cala Giovanna, Pianosa
Capraia Capra.jpg|Capraia
Montecristo1.JPG|Montecristo
Casa di Napoleone.JPG|Napoleons hus i Portoferraio, Elba
Spiaggia delle cannelle.JPG|Cannelle, Giglio
Giannutri coast.jpg|Giannutri
La Gorgona.jpg|Gorgona
Palazzo della Specola Pianosa (LI).jpg|Palazzo della Specola, Pianosa


## Referanser


## Eksterne lenker
* 
* Parco Nazionale Arcipelago Toscano
Sobrón-demningen

**Sobróndemningen** er en demning i provinsen Burgos i Spania. Den ligger i elva Ebro.

Reservoaret er på 2,8&nbsp;km² (280 hektar), mens vannmassene som demmes opp har et volum på inntil 20 millioner m³. Selve damanlegget er 42 meter høyt og drøye 190 meter lang, og er en gravitasjons-buedam.

## Se også
*Liste over verdens største vannkraftverk

## Eksterne lenker
* Sobron - *SEPREM*. Besøkt 17. januar 2012.
* Embalses.net.
* Presa de Sobrón - Wikimapia.
Úzquiza-demningen

**Uzquiza-demningen** er en demning i provinsen Burgos i Spania. Det ligger i elva Arlanzón, i nedbørfeltet til Duero, beliggende nord i landet.

Reservoaret er på 3,1&nbsp;km² (313 hektar), mens vannmassene som demmer opp har et volum på inntil 75 millioner m³. Selve damanlegget er 65 meter høyt og drøye 460 meter lang, og er en jordfyllingsdam.

## Se også
*Liste over verdens største vannkraftverk

## Eksterne lenker
* Uzquiza - *SEPREM*. Besøkt 17. januar 2012.
* Embalses.net.
Barrios de Luna-demningen

** Barrios de Luna-demningen** er en demning i provinsen León i Spania. Det ligger i elva Águeda, i nedbørfeltet til Órbigo, beliggende nordvst i landet.

Reservoaret er på 11,3&nbsp;km² (11.30 hektar), mens vannmassene som demmer opp har et volum på inntil 308 millioner m³. Selve damanlegget er 96 meter høyt og drøye 197 meter lang, og er en gravitasjons-buedam.

## Se også
*Liste over verdens største vannkraftverk

## Eksterne lenker
* Barrios de Luna - *SEPREM*. Besøkt 17. januar 2012.
* Embalses.net.
Black Angels

**Black Angels** var et norsk heavy metal-band fra Kongsvinger, etablert i 1981.

Bandet ga ut to musikkalbum, singelen *Destroy/Wild 'n' Hot* (1985) og EP-en *[[On the Run]]* (1986), produsert av Dag Ingebrigtsen (The Kids, TNT, Tindrum). Bandet ble oppløst i 1986, kort tid etter *On the Run* utgivelsen, som også ble utgitt på kassett i tillegg til grammofonplate, men med to bonusspor. *On the Run* ble produsert av Dag Ingebrigtsen unntatt bonussporene som ble produsert av Jan Egil Løvbak og Øystein Nysæter. Innspillingen foregikk på Løvbak Lydstudio i Hjellum.

## Medlemmer
*Tor Lanes (Chris Pearl) – vokal
*Bjørn Westby (Rhandy Child) – trommer
*Erik Marthinsen (Eric Axeman) – gitar
*Ole Espen Nybråten (Rozz Thunder) – bass

## Diskografi
*1985: *Destroy/Wild 'n' Hot* (7" vinylplate, Angel Records - ANGELS 0001)
*1986: *On the Run* (12" vinylplate EP, Angel Records - ANGELS 0002)
*1986: *On the Run* (kassett m/bonusspor, Angel Records)

## Referanser


## Eksterne lenker
* 
*  Rockipedia  - Black Angels
*  Spirit of Metal – Black Angels
Living Doll (sang)

**«Living Doll»** er en britisk sang, skrevet av Lionel Bart. Den ble gjort populær av Cliff Richard og The Shadows (da fremdeles The Drifters) i 1959. Den har toppet den britiske singlelisten to ganger: I sin originalversjon og i en ny versjon innspilt i 1986 til støtte for the Comic Relief.

*Salg verden over (1959): 2,000,000 
*Salg verden over (1986): 1,600,000

## Komposisjon
«Living Doll» ble opprinnelig skrevet til filmen *Serious Charge* med Cliff Richard. Idéen kom fra en avisreklame for ei dukke. Den ble spilt inn 28. april 1959 i Abbey Road Studios, London. «Living Doll» ble utgitt på singlen Columbia 45-DB4306. Produsent var Norrie Paramor. B-siden var «Apron Strings». Den var opprinnelig en rocksang (istedenfor ballade) og var ment for sangeren Duffy Power. Det var rytmegitaristen Bruce Welch som foreslo et langsommere tempo. 

Sangen ble fremført av Cliff Richard (sang), Hank Marvin (sologitar), Bruce Welch (rytmegitar), Jet Harris (bassgitar) og Tony Meehan (trommer).

«Living Doll» solgte i over én million eksemplarer og ga Bart en Ivor Novello Award for beste sang.

## 1986-versjonen
I 1986, 27 år etter at sangen første gang ble utgitt, satte alternativkomigruppa The Young Ones seg i forbindelse med Richard for å spille inn en komisk verson av «Living Doll» for veldedighetsorganisasjonen, the Comic Relief. Til tross for den tilsynelatende kontrasten mellom de anarkistiske komikerne og Richard, som var pen og smart i utseendet, samtykket han. De spilte den inn 29. januar 1986. «Living Doll» ble utgitt på singlen WEA YZ&nbsp;67 8. mars 1986. B-siden var «(All the Little Flowers Are) Happy». Deres versjon toppet den britiske singlelisten. The Shadows' sologiarist, Hank Marvin, ble gjenforent med Richard på denne innspillingen for første gang siden 1975. Koblingen mellom Richard og The Young Ones var ikke helt overraskende, ettersom én av rollefigurene i The Young Ones, Rick, var en hengiven Cliff Richard-fan, noe som førte til mange vitser om Richard i seriens løp. Både seriens navn og åpningstemaet var basert på en annen av Richards mange hitsingler.

## Andre versjoner
*Pepita* har skrevet en svensk tekst. Den svenske tittelen er identisk med originaltittelen.
Carina Ahrle, Leif Kronlunds orkester spilte «Living Doll» inn på EP-platen Columbia SEGS&nbsp;68. Den ble utgitt i 1959.

## Listeplasseringer

## Referanser
Pormademningen

**Porma-demningen**, også kjent under navnet ***Juan Benet***, er en demning i provinsen León i Spania. Den ligger i elva Porma, nordvest i landet.

Reservoaret er på 4,5&nbsp;km² (45 000 hektar), mens vannmassene som demmer opp har et volum på inntil 317 millioner m³. Selve damanlegget er 77,6 meter høyt og drøye 251 meter langt. Porma-demningen er en gravitasjonsdam, det vil si at den motstår vanntrykket med sin egenvekt.

## Se også
* Liste over verdens største vannkraftverk

## Eksterne lenker
* Porma - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
* embalses.net.  Besøkt 4. april 2013.
Matalavilla-demningen

** Matalavilla-demningen** er en demning i provinsen León i Spania. Det ligger i elva Valseco, beliggende nordvest i landet.

Reservoaret er på 1,9&nbsp;km² (188 hektar), mens vannmassene som demmer opp har et volum på inntil 65 millioner m³. Selve damanlegget er115 meter høyt og drøye 240 meter lang, og er en buedam.

## Se også
*Liste over verdens største vannkraftverk

## Eksterne lenker
* Matalavila - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Kiss Me Quick (sang)

**«Kiss Me Quick»** er en amerikansk sang, skrevet av Doc Pomus og Mort Shuman.

Elvis Presley spilte den inn i RCA Studio B, Nashville, 25. juni 1961. Sangen ble utgitt på LP-platen *Pot Luck* (RCA Victor LSP&nbsp;2523 (stereo) og RCA Victor LPM&nbsp;2523 (mono)) 25. juni 1962. Produsent var Steve Sholes.

*«Kiss Me Quick», med «Something Blue» på B-siden, ble utgitt på single i Storbritannia og i Europa i desember 1962.
*«Kiss Me Quick», med «Suspicion» på B-siden, ble utgitt på singlen RCA Victor 447-0639 i USA 14. april 1964. 
*En EP-plate med samme tittel ble utgitt i Nederland i 1964. «Kiss Me Quick» og «Night Rider» er på side A og «Joshua Fit the Battle» og «Judy» på side B. Sangen er også med på flere av Elvis Presleys samleplater.

## Coverversjoner
*Lena Glädt. Hun spilte inn den svenske versjonen, «Kyss mej kvickt» (Tekst: *Ben Hur*), på singlen Europa SE&nbsp;21. Arrangør var Weine Renliden
*«Kiss Me Quick» var på repertoaret til den tyske tenoren, Peter Hoffmann, som hadde en suksessfull karriere innenfor feltene opera, rock, pop og musikaler.
*Den populære østerrikske sangeren og komponisten, Udo Jürgens. Hans coverversjon av sangen har blitt utgitt mange ganger og i mange formater fra 1963
*Det japanske rockbandet Sherna & The Rokkets. Bandets coverversjon ble utgitt på albumet *Channel Good* i 1980 
*Den svenske imitatoren, Eilert Pilarm

## Norsk versjon
Lasse Hovd og Mikkel Aas har skrevet norske tekster. Hovds verjon bærer tittelen «Kyss meg nå». Aas' versjon heter «Kyss meg ømt».

### Innspillinger

## Listeplasseringer

## Referanser